
(Daripadd Na6i iCyas dan Na6i %hidir 



^ 



$ s fi 










"Semoga Allah melimpahkan solawat ke atas Muhammad." 

Komentar oleh Asy-Syeikh Yusuf Isma'il An-Nabhani *&> : 

"Telah berkata Al-Imam Asy-Sya'rani 4b : Telah bersabda Baginda H, "Sesiapa yang membaca 
solawat ini, akan dibukakan ke atas dirinya tujuh puluh pintu dari rahmat, dan Allah ft akan meletakkan 
kecintaanNya pada kalbu-kalbu manusia. Tiada yang menjadi marah kepadanya melainkan orang yang 
memiliki kemunafikan di dalam kalbunya." 

Telah berkata guru kami, yakni 'Ali Al-Khawwas 4b, "Adakah hadits ini dan yang sebelumnya, 
yakni sabdaan Baginda HI, "Keadaan paling dekat denganku bagi seseorang daripada engkau sekalian 
ialah apabila aku disebut, dia bersolawat ke atasku", kami meriwayatkannya daripada sebahagian Al- 
'Arifin, daripada Al-Khidir 8SSI, daripada Rasulullah % dan ia (hadits-hadits) berdua di sisi kami adalah 
sohih, pada setinggi-tinggi darjat kesohihan, walaupun tiadalah ia ditetapkan oleh para ilmu hadits, kerana 
kesulitan istilah-istilah mereka. Dan Allah di jua lebih mengetahui!" 

(Berakhir petikan kata-kata daripada Al-Imam Asy-Sya'rani 4b) 

Perkara ini dikuatkan lagi oleh apa yang telah dipetik oleh Al-Hafiz As-Sakhawi 4& daripada 
Majduddin Al-Fairuzabadi <#>, pemilik Al-Qamus, dengan sanadnya yang sampai kepada Al-Imam As- 
Samarqandi 4b. 

Beliau telah berkata. "Aku telah mendengar Al-Khidir &&& dan Ilyas 8S9, dan mereka berdua telah 
berkata, "Kami telah mendengar Rasulullah % bersabda, "Tiadalah seorang yang beriman mengucapkan, 
"Semoga Allah melimpahkan solawat ke atas Muhammad", melainkan akan dijadikan manusia 
mencintainya, walaupun mereka sedang membencinya. Demi Allah, tiadalah mereka mencintainya 
sehingga Allah && mencintainya." Dan kami juga telah mendengar Rasulullah % bersabda dari atas 
mimbar, "Sesiapa yang mengucapkan, "Semoga Allah melimpahkan solawat ke atas Muhammad", akan 
dibukakan ke atas dirinya tujuh puluh pintu dari rahmat." 

Dan telah dipetik oleh Al-Hafiz yang tersebut (As-Sakhawi 4b) dengan sanad yang terdahulu 
bahawa Al-Imam As-Samarqandi 4b telah mendengar Al-Khidir HSEb dan Ilyas asa, mereka berdua juga 
telah bercerita, "Pada Bani Israil (di zaman dahulu), ada seorang Nabi, telah dikatakan bahawa dia 
bernama Asmawil, yang telah diberikan kemenangan di atas para musuhnya. (Pada suatu hari), dia telah 
keluar mencari musuh dan mereka (musuh) telah berkata, "Inilah adalah seorang ahli sihir. Dia telah 
datang untuk menyihir mata kita dan menghancurkan askar-askar kita. Maka haruslah kita bawa dia ke 
tepi laut dan kita musnahkan dia." Maka dia pun keluar disertai empat puluh orang lelaki dan pergilah 
mereka ke tepi laut. Telah bertanya sahabat-sahabatnya, "Apakah yang mesti kita lakukan?" Dia telah 
menjawab, "Majulah engkau sekalian dan ucapkanlah, "Semoga Allah melimpahkan solawat ke atas 
Muhammad!" Mereka pun maju ke hadapan dan mereka telah mengucapkan (solawat itu), lalu musuh- 
musuh mereka pun terdesak ke tepi laut lalu telah menjadi hanyut kesemuanya." 

Dan telah diriwayatkan juga oleh Al-Hafiz bahawa telah datang seorang lelaki dari Asy-Syam 
bertemu dengan An-Nabi $g, dia telah berkata, "Wahai Utusan Allah! Bapaku adalah seorang yang sudah 
tua, dan dia mencintai (teringin) untuk melihatmu." Baginda 3H telah berkata, "Bawalah dia bertemu 
denganku." Dia telah menjawab, "Sesungguhnya, penglihatannya sudah rosak!" Baginda % telah berkata, 
"Katakanlah kepadanya, "Ucapkanlah pada tujuh malam" "Semoga Allah melimpahkan solawat ke atas 
Muhammad." Maka, dia akan melihatku di dalam mimpi, sehingga dia telah dapat meriwayatkan hadits 
daripadaku." 

Maka dia (bapa lelaki itu) pun melakukannya, dan telah melihat Baginda % di dalam mimpi, dan 
dia telah dapat meriwayatkan(hadits) daripada Baginda 

(Sumber daripada kitab CiUUJI .lu* J& CiljL^ll JJafi) karangan Asy-Syeikh Yusuf ibn Isma'il An-Nabhani 4b) 



